ฮั่งเส็งปิดเช้าบวก 66.61 จุด ขานรับข้อมูลศก.สหรัฐ
ฮั่งเส็งปิดเช้าบวก 66.61 จุด ขานรับข้อมูลศก.สหรัฐ
20 มี.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 66.61 จุด หรือ 0.27% ปิดภาคเช้าที่ 24,354.89 จุดเนื่องจากนักลงทุนขานรับข้อมูลเศรษฐกิจที่แข็งแกร่งของสหรัฐ ทั้งนี้ จำนวนชาวอเมริกันที่ยื่นขอสวัสดิการว่างงานครั้งแรกลดลง 2,000 รายในสัปดาห์ที่แล้ว สู่ระดับ 241,000 ราย ซึ่งสอดคล้องกับที่นักวิเคราะห์คาดการณ์ไว้ ขณะที่ตัวเลขการเริ่มต้นสร้างบ้านของสหรัฐเพิ่มขึ้น 3.0% ในเดือนก.พ. เมื่อเทียบรายเดือน สู่ระดับ 1.29 ล้านยูนิต ซึ่งสูงกว่าที่นักวิเคราะห์คาดว่าจะอยู่ที่ระดับ 1.26 ล้านยูนิต